Úradný vestník L 236 , 23/09/2003 S. 0851 - 0853



6. DOPRAVNÁ POLITIKA 1. 31991 L 0440: Smernica Rady 91/440/EHS z 29. júla 1991 o rozvoji železníc spoločenstva (Ú. v. ES L 237, 24.8.1991, s. 25) v znení naposledy zmenenom a doplnenom predpisom: - 32001 L 0012: smernica Európskeho parlamentu a Rady č. 2001/12/ES z 26.2.2001 (Ú. v. ES L 75, 15.3.2001, s. 1). Do 31. decembra 2006 sa bude článok 10 ods. 3 smernice Rady 91/440/EHS v Maďarsku uplatňovať iba za týchto podmienok: - Magyar Államvasutak Rt. (MÁV) sú povinné spolupracovať so železničnými podnikmi s cieľom zabezpečiť nediskriminačným spôsobom medzinárodnú nákladnú železničnú dopravu pre dovoz, vývoz a tranzit cez Maďarsko. Práva prístupu ustanovené v článku 10 ods. 1 a 2 smernice sa poskytujú bez obmedzenia. - najmenej 20 % celkovej ročnej kapacity transeurópskej nákladnej železničnej siete v Maďarsku je vyhradených pre iné železničné podniky ako MÁV a všetky východzie stanice umožnia časy jazdy porovnateľné s časmi jazdy MÁV. Skutočná kapacita každej železničnej trate je uvedená prevádzkovateľom železničnej dopravnej cesty v podmienkach užívania siete. Uvedených 20 % celkovej ročnej kapacity zahŕňa práva prístupu uvedené v článku 10 ods. 1, 2 a 3 smernice 91/440/EHS. 2. 31992 L 0014: Smernica Rady 92/14/EHS z 2. marca 1992 o obmedzení prevádzky lietadiel podľa časti II, kapitoly 2, zväzku 1 prílohy 16 druhého vydania Dohovoru o medzinárodnom civilnom letectve (1988) (Ú. v. ES L 76, 23.3.1992, s. 21) v znení naposledy zmenenom a doplnenom predpisom: - 32001 R 0991: nariadenie Komisie (ES) č. 991/2001 z 21.5.2001 (Ú. v. ES L 138, 22.5.2001, s. 12). Bez ohľadu na ustanovenia článku 2 ods. 2 smernice 92/14/EHS sa do 31. decembra 2004 v Maďarsku neuplatňujú podmienky ustanovené v článku 2 ods. 1 tejto smernice pre lietadlá, ktoré sú registrované v Azerbajdžane, Kazachstane, Moldavsku, Ruskej federácii, Turkmenistane a na Ukrajine, a ktoré sú prevádzkované fyzickými alebo právnickými osobami usadenými v týchto štátoch. 3. 31993 R 3118: Nariadenie Rady (EHS) č. 3118/93 z 25. októbra 1993, ktorým sa stanovujú podmienky, za ktorých sú dopravcovia, ktorí nemajú bydlisko/sídlo v určitom členskom štáte, oprávnení vykonávať vnútroštátnu nákladnú cestnú dopravu v tomto štáte (Ú. v. ES L 279, 12.11.1993, s. 1), v znení naposledy zmenenom a doplnenom predpisom: - 32002 R 0484: nariadenie Európskeho parlamentu a Rady (ES) č. 484/2002/ES z 1.3.2002 (Ú. v. ES L 76, 19.3.2002, s. 1). a) Do konca tretieho roka nasledujúceho po dni pristúpenia sú bez ohľadu na ustanovenia článku 1 nariadenia (EHS) č. 3118/93 dopravcovia usadení v Maďarsku vylúčení z vykonávania vnútroštátnej nákladnej cestnej dopravy v ostatných členských štátoch a dopravcovia usadení v ostatných členských štátoch sú vylúčení z vykonávania vnútroštátnej nákladnej cestnej dopravy v Maďarsku. b) Pred koncom tretieho roka nasledujúceho po dni pristúpenia oznámia členské štáty Komisii, či predĺžia toto obdobie o najviac dva roky alebo budú plne uplatňovať ustanovenia článku 1 nariadenia. Ak nedôjde k takému oznámeniu, uplatní sa článok 1 nariadenia. Iba dopravcovia usadení v tých členských štátoch, v ktorých sa uplatňuje článok 1 nariadenia, sú oprávnení vykonávať vnútroštátnu nákladnú cestnú dopravu v ostatných členských štátoch, v ktorých sa uplatňuje článok 1. c) Členské štáty, v ktorých sa podľa písm. b) uplatňuje článok 1 nariadenia, môžu do konca piateho roka nasledujúceho po dni pristúpenia použiť tento postup: Ak je v členskom štáte uvedenom v predchádzajúcom pododseku následkom alebo za prispenia kabotáže závažne narušený vnútroštátny trh alebo jeho časti, napr. ak je závažný prebytok ponuky nad dopytom, alebo je ohrozená finančná stabilita alebo prežitie značného počtu podnikov cestnej dopravy, informuje o tom tento členský štát Komisiu a ostatné členské štáty a poskytne im všetky dôležité údaje. Na základe tohto oznámenia môže členský štát požiadať Komisiu o celkové alebo čiastočné pozastavenie uplatňovania článku 1 nariadenia s cieľom opätovne nastoliť bežný stav. Komisia preskúma stav na základe údajov poskytnutých dotknutým členským štátom a do jedného mesiaca od doručenia žiadosti rozhodne o prijatí ochranných opatrení. Použije sa postup ustanovený v druhom, treťom a štvrtom pododseku odseku 3, ako aj odseky 4, 5 a 6 článku 7 nariadenia. Členský štát uvedený v prvom pododseku môže v naliehavých a výnimočných prípadoch pozastaviť uplatňovanie článku 1 nariadenia; následne je však povinný oznámiť to zároveň s udaním dôvodov Komisii. d) Pokiaľ sa článok 1 nariadenia neuplatňuje podľa písm. a) a b), členské štáty sú oprávnené regulovať prístup k vykonávaniu vnútroštátnej nákladnej cestnej dopravy výmenou kabotážnych povolení na základe dvojstranných dohôd. To zahŕňa aj možnosť úplnej liberalizácie. e) Uplatňovanie písm. a) až c) nesmie obmedziť prístup k vykonávaniu vnútroštátnej nákladnej cestnej dopravy viac ako predo dňom podpísania zmluvy o pristúpení. 4. 31996 L 0053: Smernica Rady 96/53/ES z 25. júla 1996, ktorou sa stanovujú najväčšie prípustné rozmery niektorých vozidiel vo vnútroštátnej a medzinárodnej cestnej doprave a maximálna povolená hmotnosť v medzinárodnej cestnej doprave (Ú. v. ES L 235, 17.9.1996, s. 59), v znení naposledy zmenenom a doplnenom predpisom: - 32002 L 0007: smernica Európskeho parlamentu a Rady č. 2002/7/ES z 18.2.2002 (Ú. v. ES L 67, 9.3.2002, s. 47). Bez ohľadu na ustanovenia článku 3 ods. 1 smernice 96/53/ES môžu vozidlá, ktoré spĺňajú limitné hodnoty kategórií 3.2.1, 3.4.1, 3.4.2, 3.5.1 a 3.5.3 bližšie určené v prílohe I k uvedenej smernici, do 31. decembra 2008 používať nemodernizované časti maďarskej cestnej siete, ak spĺňajú maďarské limity hmotnosti pripadajúcej na nápravu. Maďarsko sa pri modernizácii svojej hlavnej dopravnej siete bude spravovať orientačným časovým harmonogramom, ktorý je uvedený v tabuľke. Pri akýchkoľvek investíciách do infraštruktúry, na ktoré sa použijú prostriedky z rozpočtu spoločenstva, sa musí zabezpečiť, aby vybudované alebo modernizované hlavné cestné komunikácie mali únosnosť 11,5 tony na nápravu. Počas modernizácie bude maďarská cestná sieť postupne sprístupňovaná pre vozidlá v medzinárodnej doprave, ktoré spĺňajú limitné hodnoty stanovené v smernici. Dočasné dodatočné spoplatnenie používania nemodernizovaných častí siete vozidlami v medzinárodnej doprave, ktoré spĺňajú limitné hodnoty smernice, nesmie byť diskriminačné. Vozidlám, ktoré nespĺňajú maďarské limity hmotnosti pripadajúcej na nápravu 10 ton a 11 ton pre vozidlá so vzduchovým odpružením, sa udelí povolenie trasy tak, aby sa zabezpečilo obídenie určitých komunikácií a mostov. Pri meraní hmotnosti pripadajúcej na nápravu vozidiel so vzduchovým odpružením pripustí Maďarsko odchýlku 0,5 tony a uvalí dočasný dodatočný poplatok iba v prípadoch, keď hmotnosť pripadajúca na nápravu prekročí 11,5 tony. Dočasný dodatočný poplatok sa neuvalí na vozidlá, ktoré spĺňajú limitné hodnoty smernice, keď použijú tieto hlavné dopravné cesty: - tranzitná trasa Hegyeshalom/Nagylak (paneurópsky koridor IV): E60 od rakúskej hranice po Hegyeshalom a Budapešť, E60 južný obchvat Budapešti, E75 od Budapešti po Kiskunfélegyházu; - tranzitná trasa Rajka/Nagylak (paneurópsky koridor IV): E65 od slovenskej hranice po Rajku a Hegyeshalom, E60 od Hegyeshalomu po Budapešť, E60 južný obchvat Budapešti, E75 od Budapešti po Kiskunfélegyháza; - tranzitná trasa Tornyiszentmiklós/Nagylak (paneurópsky koridor V a IV): od Siófoku a Budapešti, E60 južný obchvat Budapešti, E75 od Budapešti po Kiskunfélegyháza; - tranzitná trasa Hegyeshalom/Röszke (paneurópsky koridor IV a X): E60 od rakúskej hranice po Hegyeshalom a Budapešť, E60 južný obchvat Budapešti, E75 od Budapešti po Kiskunfélegyházu; - tranzitná trasa Rajka/Röszke (paneurópsky koridor IV a X): E65 od slovenskej hranice po Rajku a Hegyeshalom, E60 od Hegyeshalomu po Budapešť, E60 južný obchvat Budapešti, E75 od Budapešti po Kiskunfélegyházu. Program modernizácie ciest (km) Hlavná cestná sieť | 2001 | 2002 | 2003 | 2004 | 2005 | 2006 | Spolu | | 2007 | 2008 | Spolu (2007-2008) | Spolu (2001-2008) | Spevnenie vozovky ciest vyznačených na mape v prílohe 2 CONF-H 37/00 (cesty 2, 3, 4, 6, 8, 33, 35, 42, 44, 47, 56, 61) | | 78 | 126 | 270 | 270 | 270 | 1014 | | | | | 1014 | Spevnenie vozovky (cesty 41, 49, 51, 58) | | | | 51 | 65 | 69 | 185 | Spevnenie vozovky (cesty 74, 87, 86, 58) | 100 | 100 | 200 | 385 | Spevnenie vozovky (iné cesty) | 30 | 50 | 70 | 70 | 70 | 70 | 360 | Spevnenie vozovky (iné cesty) | 70 | 70 | 140 | 500 | Novostavba (najmä obchvaty) | 29 | 49 | 45 | 27 | 35 | 61 | 246 | Novostavba (najmä obchvaty) | 60 | 60 | 120 | 366 | Spolu hlavné cesty | 59 | 177 | 241 | 418 | 440 | 470 | 1805 | | 230 | 230 | 460 | 2265 | Sieť diaľníc a rýchlostných ciest | | | | | | | | | | | | | Novostavba (M0, M3, M5, M7, M30, M35, M43, M70 | | 65 | 24 | 20 | 237 | 85 | 431 | Novostavba (M6-56, M7, M8, M0) | 177 | 165 | 342 | 773 | Spolu | 59 | 242 | 265 | 438 | 677 | 555 | 2236 | | 407 | 395 | 802 | 3038 | --------------------------------------------------